Дзецям падабаецца наносіць вялікія плямы фарбай. Каб намаляваць настрой, выкарыстоўваю яркія фарбы, перамешваю іх. Разам з дзіцем плямы наносім на адзін бок сагнутага ліста паперы, а потым складваем ліст папалам і адбіваем на другі бок. Калі фарба высахне, для развіцця ўяўлення разглядаем, што атрымался, пры неабходнасці дамалёўваем вочкі, вусікі на пушыстай мордачцы коціка і іншыя дэталі. Такая тэхніка называецца манатыпія. Каб зрабіць адбітак скамечанай паперай, рыхтуюцца матэрыялы: папера, папера для малявання, паралонавая падушачка з фарбай, вільготныя анучкі. Прымяняючы гэтую тэхніку, выконваем тэматычныя малюнкі. У такой тэхніцы дзеці малююць вожыка, кацяня, аблокі. Дапамагаю дзіцяці скамячыць ліст паперы, потым скамечаную паперу прыціскаем да паралонавай падушачкі з фарбай і робім адбітак. Пры гэтым пастаянна прагаворваю дзеянні і хвалю дзіця.